CELEX: 32016D1878
Language: da
Date: 2016-10-21 00:00:00
Title: Kommissionens gennemførelsesafgørelse (EU) 2016/1878 af 21. oktober 2016 om fastsættelse af, at den midlertidige suspension af den præferencetold, som er fastsat under stabiliseringsmekanismen for bananer i aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side, ikke er hensigtsmæssig for import af bananer med oprindelse i Guatemala for 2016

22.10.2016   
            
            
               DA
            
            
               Den Europæiske Unions Tidende
            
            
               L 288/56
            
         KOMMISSIONENS GENNEMFØRELSESAFGØRELSE (EU) 2016/1878
   af 21. oktober 2016
   om fastsættelse af, at den midlertidige suspension af den præferencetold, som er fastsat under stabiliseringsmekanismen for bananer i aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side, ikke er hensigtsmæssig for import af bananer med oprindelse i Guatemala for 2016
   EUROPA-KOMMISSIONEN HAR —
   under henvisning til traktaten om Den Europæiske Union og traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 20/2013 af 15. januar 2013 om gennemførelse af den bilaterale beskyttelsesklausul og stabiliseringsmekanismen for bananer i aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (1), særlig artikel 15, og
   ud fra følgende betragtninger:
   
               (1)
            
            
               Der indførtes en stabiliseringsmekanisme for bananer ved aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side, som trådte midlertidigt i kraft i de mellemamerikanske lande i 2013, senest i Guatemala den 1. december 2013.
            
         
               (2)
            
            
               I henhold til denne mekanisme og i henhold til artikel 15, stk. 2, i forordning (EU) nr. 20/2013 vedtager Kommissionen, når den udløsende importmængde af friske bananer (pos. 0803 90 10 i Den Europæiske Unions kombinerede nomenklatur af 1. januar 2012) fra et af de pågældende lande er overskredet, en gennemførelsesretsakt, hvorved den enten kan suspendere den præferencetold, der finder anvendelse på importen af friske bananer fra det pågældende land midlertidigt, eller fastsætte, at en sådan suspension ikke er hensigtsmæssig.
            
         
               (3)
            
            
               Kommissionen træffer afgørelse i henhold til artikel 8 i Europa-Parlamentets og Rådets forordning (EU) nr. 182/2011 (2) sammenholdt med samme forordnings artikel 4.
            
         
               (4)
            
            
               Importen til Den Europæiske Union af friske bananer med oprindelse i Guatemala oversteg den tærskel på 65 000 ton, der blev fastsat i ovennævnte aftale den 15. september 2016.
            
         
               (5)
            
            
               I henhold til artikel 15, stk. 3, i forordning (EU) nr. 20/2013 tog Kommissionen derfor hensyn til den virkning, som den pågældende import har på situationen på EU-markedet for bananer, for at afgøre, om præferencetolden bør suspenderes. Til dette formål har Kommissionen undersøgt den pågældende imports betydning for prisniveauet i Unionen, udviklingen i importen fra andre kilder og den generelle stabilitet på EU-markedet for friske bananer.
            
         
               (6)
            
            
               Importen af friske bananer fra Guatemala udgjorde 3,4 % af den samlede import til Den Europæiske Union af friske bananer omfattet af stabiliseringsmekanismen for bananer, da den oversteg den fastsatte tærskel for 2016. Endvidere tegnede Guatemala sig kun for 2 % af den samlede import af friske bananer til Den Europæiske Union i perioden januar 2016-juni 2016. Baseret på en fremskrivning af importen til slutningen af 2016 og under hensyntagen til den hidtidige udvikling af den månedlige import i 2016, er det usandsynligt, at importen af bananer fra Guatemala overstiger 4 % af den samlede import for hele 2016, dvs. det årlige importniveau for Guatemala vil være i overensstemmelse med niveauet i 2015.
            
         
               (7)
            
            
               Den guatemalanske importpris var i gennemsnit 600 EUR/ton de første 6 måneder af 2016, hvilket er 1 % lavere end den gennemsnitlige pris på anden import af friske bananer til EU.
            
         
               (8)
            
            
               Import af friske bananer fra andre lande, som har tradition for stor eksport af friske bananer, og med hvem EU også har frihandelsaftaler, navnlig Colombia, Costa Rica og Panama, lå indtil september 2016 i vid udstrækning under de tærskelværdier, der er fastlagt for disse lande i sammenlignelige stabiliseringsmekanismer, og de har fulgt samme tendens og enhedsværdier i de seneste fire år. For eksempel var importniveauet fra Colombia og Costa Rica henholdsvis 915 000 ton og 542 000 ton under deres fastsatte tærskelværdier i september 2016, hvilket er væsentligt højere end Guatemalas årlige samlede udløsningsniveau (65 000 ton).
            
         
               (9)
            
            
               Der blev ikke registreret markante udsving i den gennemsnitlige engrospris for bananer på EU-markedet i begyndelsen af september 2016 (945 EUR/ton) i forhold til de foregående måneders gennemsnitlige engrospriser for gule bananer.
            
         
               (10)
            
            
               Således er der ingen tegn på, at EU-markedets stabilitet er blevet forstyrret som følge af importen af friske bananer fra Guatemala ud over den definerede årlige udløsende importmængde, eller at dette havde nogen betydelig indvirkning på situationen for EU-producenterne.
            
         
               (11)
            
            
               Endelig er der ingen tegn på alvorlig forværring eller alvorlig forværring for producenterne i regionerne i EU's yderste periferi, i august 2016.
            
         
               (12)
            
            
               På grundlag af den ovenstående analyse har Kommissionen konkluderet, at en suspension af præferencetolden på importen af bananer med oprindelse i Guatemala ikke er hensigtsmæssig.
            
         
               (13)
            
            
               Eftersom den årlige udløsende mængde var overskredet allerede i september, vil Kommissionen, selv om den totale importmængde fra Guatemala er lav på EU-markedet, uagtet videreføre sine regelmæssige opfølgningsaktiviteter i denne henseende —
            
         VEDTAGET DENNE AFGØRELSE:
   Artikel 1
   Den midlertidige suspension af præferencetolden på import af friske bananer under position 0803 90 10 i Den Europæiske Unions kombinerede nomenklatur med oprindelse i Guatemala er ikke hensigtsmæssig for 2016.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 21. oktober 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 17 af 19.1.2013, s. 13.
   
      (2)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).